Tuli

thumb|250px|[[Metsäpalo.]] 250px|thumb|Nuotio. thumb|250px|Rakennus tulessa.

Tuli on korkeassa lämpötilassa tapahtuvan palamisen yhteydessä esiintyvä ilmiö, jossa palavasta aineesta syntyy kuumien kaasujen muodostamia valaisevia tulenliekkejä. Se on palamisen havaittava merkki lämmön ja mahdollisen savun lisäksi.

Historia
Tulen hallinta on ollut ihmisen evoluutiossa keskeinen alkuajan edistysaskel. Kun neanderthalin ihmisillä tulenkäyttö yleistyi 300 -400 000 vuotta sitten, oli Euroopan asuttaminen jääkauden ajan mahdollista. Sen tärkeimpiä käyttötarkoituksia ovat muinaisajasta saakka olleet ruoan valmistus ja asuntojen lämmittäminen. Tulen avulla ihminen on myös valaissut leiripaikkansa, karkottanut vaarallisia petoja, ajanut riistaa alas jyrkänteiltä tai muuten tappanut niitä tulen avulla, parantanut aseitaan (esimerkiksi tulessa teroitettu pistokeihäs) ja myöhemmin valmistanut muun muassa keraamisia astioita ja lasia, jalostanut metalleja ja kulottanut maata paremmin maanviljelyyn sopivaksi. Tulen avulla ihminen on muokannut ympäristöään itselleen sopivammaksi monella tavalla. Toisaalta tuli on myös vaarallinen, sillä tulipalot voivat aiheuttaa suurta tuhoa ja ihminen voi saada palovammoja. Sen vuoksi tulen käyttöä varten rakennetaan erityisiä tulisijoja kuten takkoja ja uuneja, joista tuli ei pääse leviämään muualle.

Varhaisimpina aikoina tuli sytytettiin kitkan avulla hankaamalla kahta puukeppiä vastakkain. Ns. tulipora oli kehittyneempi menetelmä tarvittavan kitkan aikaansaamiseksi. Tuluksilla iskemällä saadaan aikaan tulen syttymiseen tarvittavia kipinöitä. Nykyisin tärkeimpiä tulentekovälineitä ovat tulitikut ja sytyttimet.

Tulella on ihmisen historiassa merkittävä rooli, ja se on ehkä ollut ensimmäisiä palvottavia asioita, joita ihminen on hallinnut, aluksi huonommin ja sitten yhä paremmin. Tuli esiintyy muinaisessa filosofiassa myös merkittävänä olemassaolon ”alkuaineena” yhdessä maan, veden ja ilman kanssa. Jos tuli oli voimakas liittolainen, niin vesi oli tulen vihollinen, joka pystyi tuhoamaan tulen.

Avotuli
Avotuli on ulkoilmassa sytytetty tuli. Erityyppisiä avotulia ovat esimerkiksi nuotio, kokko ja rovio.

Tulen sytyttämiseen ja sytytetyn tulen hallintaan liittyy lakisääteisiä rajoitteita palovaaran vuoksi. Avotulen sytyttäminen ei ole sallittua toisen omistamalla maalla siksi, että sytytetystä avotulesta voi syttyä tulipalo, joka voi tuhota toisen kiinteää omaisuutta, kuten rakennuksia, eläimiä, peltoja, metsää tai aiheuttaa hengenvaaran. Kuivan ja lämpimän sään aikana annetaan metsäpalovaroitus, jonka aikana avotulta ei saa tehdä.

Nuotio
Nuotio on yksi vanhimmista avotulen muodoista, jota käytettiin ensin ruuan grillaamiseen, sitten myös keittämiseen padassa tai paistamiseen.

Katso myös

 * Palaminen

Vuur Fȳr نار (طبيعة) Fuego ܢܘܪܐ (ܕܠܩܐ) Nina Od Api Api আগুন Hoé Geni Ут Агонь Агонь Vatra Tan Огън Foc Çулăм Oheň Guafi Moto Focu Tân Ild Feier Feuer Kǫʼ Tuli Φωτιά Fire Fuego Fajro Su fa:آتش Feu Fjoer Fûc Tine Teine Lume 火 불 Կրակ आग Vatra Fairo Foco Foy Eldur Fuoco אש ಬೆಂಕಿ ცეცხლი От Moto Dife Agir lez:ЦӀай Ignis Uguns Feier Ugnis Mɔ̌tɔ Föch Tűz Оган തീ Huōi mwl:Fuogo Гал မီး Vuur Ishkuteu आगो 火 Ffuoco Ild Eld Fuòc Olov pnb:اگ Ogień Fogo Foc Nina Огонь Fire Molelo Zjarri Focu Fire Oheň Ogenj Ватра Vatra Eld Apoy நெருப்பு roa-tara:Fuèche Ут అగ్ని ไฟ Lửa Оташ Ho'ësta Ateş Вогонь آگ Feiz Fógo vep:Lämoi Tuli 火 Kalayo Safara פייער Iná 火 Adır Ognės 火